**ÎN NOAPTEA ASTA...**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ÎN NOAPTEA ASTA...

În noaptea asta vreau să te visez

Şi-n vis îţi voi fura o sărutare.

De dorul tău, cu patimă cutez

Să fac din somn, o mare sărbătoare.

Cu dor în braţe, vreau să te cuprind,

Să mă îmbăt cu gura ta fierbinte.

În părul tău, luceferi vreau să prind,

Lumina lor mereu să te alinte.

Şi locul meu vreau să îl leg de lună

Cu-n leagăn de mătase aurie.

Iubita mea, frumoasa mea miruna,

Tu eşti o nesfârşită simfonie.

Căpşorul blond pe pieptul meu să-l laşi

Că să-ţi şoptesc că te iubesc nespus.

În infinituri numai noi rămaşi,

Să nu simţim al zilelor apus.

Să bem în schimb din roua dimineţii

În alb potir de gingaş trandafir,

Să înălţăm un imn de soare vieţii

Şi să clădim castele de porfir.

Cât de frumos mă leagănă un vis

Şi cum sărut fantome efemere!

Nopţi după nopţi alerg prin paradis

Şi mă ascund în văluri de tăcere.

Dar mă trezesc şi nu eşti lângă mine.

În van te caut ameţit de somn.

Nimic nu poate dorul să-mi aline.

Atât de singur sunt şi-aş vrea să dorm!

Să te visez şi-n braţe să te prind.

Cu dor imens iar să te strâng la piept.

Iar să-ţi culeg luceferi de argint,

Şi... marea mea iubire, te aştept!